|  |
| --- |
| Projektas |
| Pagėgių savivaldybės taryba **sprendimas**  **dėl Pagėgių savivaldybės 2018 metų biudžeto tvirtinimo** |
| 2018 m. vasario 9 d. Nr. T1- 28 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu ir 51 straipsnio 1 dalimi, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2018 m. valstybės biudžeto ir savivaldybių biudžetų finansinių rodiklių patvirtinimo įstatymu, atsižvelgdama į Pagėgių savivaldybės 2016−2018 metų strateginį veiklos planą, Pagėgių savivaldybės taryba n u s p r e n d ž i a:

1. Patvirtinti:

1.1. Pagėgių savivaldybės 2018 metų biudžeto pajamas – 8 522 781,00 eurų (1 priedas);

1.2. Praėjusių metų nepanaudotas lėšas − 166 788,00 eurų (2 priedas); skolintos lėšos – 216 000,00 eurų;

1.3. Pagėgių savivaldybės 2018 metų biudžeto asignavimus programoms finansuoti, paskirstytus pagal lėšų šaltinius ir asignavimų valdytojus − 8 974 679,00 eurų (3 priedas), iš jų: darbo užmokesčiui – 3 982 359,00 eurų, turtui įsigyti – 1 288 093,00 eurų, iš jų:

1.3.1. Specialiąją tikslinę dotaciją mokinio krepšeliui finansuoti − 1 727 000,00 eurų (4 priedas), Specialios tikslinės dotacijos mokinio krepšeliui finansuoti paskirstymą (4a priedas);

1.3.2. Specialiąją tikslinę dotaciją valstybinėms funkcijoms atlikti ir perduotoms iš apskrities įstaigoms išlaikyti − 1 023 323,00 eurų (5 priedas);

1.3.3. Savivaldybės biudžetinių įstaigų išlaidas už gautas teikiamas paslaugas − 420 270,00 eurų (6 priedas);

1.3.5. Kita tikslinė dotacija – 127 208,00 eurų (7 priedas);

1.3.6. Biudžeto lėšos savarankiškoms funkcijoms vykdyti – 5 676 878,00 eurų (8 priedas).

2. Nustatyti, kad asignavimų valdytojai Lietuvos Respublikos įstatymų nustatyta tvarka atsako už vadovaujamų ir pavaldžių institucijų biudžeto išlaidų vykdymą, kad prisiimti įsipareigojimai pagal kiekvieną programą neviršytų patvirtintų bendrųjų asignavimų¸ iš jų − darbo užmokesčiui ir turtui įsigyti sumų.

3. Įpareigoti savivaldybės biudžeto asignavimų valdytojus, sudarant ir tvirtinant išlaidų sąmatas, numatyti reikiamų asignavimų dalis 2018 m. sausio 1 d. esančiam įsiskolinimui už suteiktas paslaugas, atliktus darbus ir įsigytas prekes padengti.

4. Įpareigoti savivaldybės biudžeto asignavimų valdytojus neprisiimti įsipareigojimų ir nesudaryti sutarčių darbams atlikti, prekėms ir paslaugoms pirkti, kol nėra tam skirtų asignavimų.

5. Nustatyti, kad biudžetinės įstaigos savo vardu negali skolintis lėšų, prisiimti jokių skolinių įsipareigojimų (įskaitant pagal kitus įsipareigojamuosius skolos dokumentus ir finansines nuomos (lizingo) sutartis).

6. Įpareigoti savivaldybės biudžeto asignavimų valdytojus, patvirtinus savivaldybės biudžetą, per 15 darbo dienų patvirtinti savo ir savo pavaldžių biudžetinių įstaigų kitų subjektų programas ir jų sąmatas, pagal programų finansavimo šaltinius, funkcinės ir ekonominės klasifikacijos kodus ir pateikti Pagėgių savivaldybės administracijos Finansų skyriui.

7. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Dainora Butvydienė

Bendrojo ir juridinio skyriaus vyriausiasis specialistas Valdas Vytuvis

Kalbos ir archyvo tvarkytoja Laimutė Mickevičienė

Parengė Rūta Fridrikienė,

Finansų skyriaus vedėja

**PAGĖGIŲ SAVIVALDYBĖS SPRENDIMO PROJEKTO ,,DĖL PAGĖGIŲ**

**SAVIVALDYBĖS 2018 METŲ BIUDŽETO TVIRTINIMO“**

**AIŠKINAMASIS RAŠTAS**

**2018m. vasario 5 d.**

1. ***Parengto projekto tikslai ir uždaviniai :*** *Vadovaujantis**Lietuvos Respublikos 2018 metų valstybės biudžeto ir savivaldybių biudžetų finansinių rodiklių įstatymu, savivaldybės administracija parengė ir teikia tvirtinti 2018 metų savivaldybės biudžeto finansinius rodiklius .*
2. ***Kaip šiuo metu yra sureguliuoti projekte aptarti klausimai:*** *Savivaldybės biudžeto finansiniai rodikliai nustatyti tvirtinant Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymą. Asignavimai programų vykdymui numatyti atsižvelgus į asignavimų valdytojų pateiktus vykdomų programų sąmatų projektus ir savivaldybės biudžeto bendras finansines galimybes.*
3. ***Kokių teigiamų rezultatų laukiama:*** *Patvirtinus savivaldybės biudžetą, bus finansuojamos programos.*
4. ***Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą****. Nereikia.*
5. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti. Nereikia.***
6. ***Ar reikalinga atlikti sprendimo projekto antikorupcinį vertinimą: Taip****.*
7. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi).*** *Patvirtinus savivaldybės biudžetą, asignavimų valdytojai per 15 darbo dienų patvirtina savo ir jiems pavaldžių biudžetinių įstaigų, kitų subjektų programas ir jų sąmatas .*
8. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** *Sprendimo projekto**rengimo metu specialistų vertinimų ir išvadų negauta.*
9. ***Projekto rengėjas ar rengėjų grupė .*** *Sprendimo projektą rengė Pagėgių savivaldybės administracijos Finansų skyriaus vedėja – Rūta Fridrikienė, tel. 8 441 70412, el.p.r.fridrikiene@pagegiai.lt.*
10. ***Kiti, rengėjo nuomone, reikalingi pagrindimai ir paaiškinimai.*** *Pridedamas priedas.*

Finansų skyriaus vedėja \_\_\_\_\_\_\_\_\_\_\_\_\_\_ Rūta Fridrikienė

**AIŠKINAMASIS RAŠTAS**

**DĖL PAGĖGIŲ SAVIVALDYBĖS 2018 METŲ BIUDŽETO PROJEKTO**

Pagėgių savivaldybės 2018 metų biudžeto projektas parengtas, vadovaujantis Lietuvos Respublikos vietos savivaldos įstatymu, Lietuvos Respublikos biudžeto sandaros įstatymu , reglamentuojančiu savivaldybių biudžetų rengimą ir tvirtinimą, Lietuvos Respublikos 2017 metų valstybės biudžeto ir savivaldybių biudžetų finansinių rodiklių patvirtinimo įstatymu, nustatančiu savivaldybėms finansinius rodiklius, Savivaldybių biudžetų pajamų nustatymo metodikos įstatymu, Šakinių ministerijų įstatymais, Pagėgių savivaldybės 2016-2018 metų strateginiu veiklos planu, Savivaldybės patvirtintomis veiklos programomis , Asignavimų valdytojų pateiktais išlaidų sąmatų projektais ir biudžetinių įstaigų pajamų už teikiamas paslaugas prognozėmis .

Savivaldybės 2018 metų biudžeto projektas rengiamas atsižvelgiant į administracijos direktoriaus įsakymu sudarytos darbo grupės siūlymus bei pastebėjimus.

**PAJAMOS**

2018 metais savivaldybės biudžeto pajamos, neįskaitant Europos Sąjungos ir kitų tarptautinės finansinės paramos lėšų sieks 8 395,6 tūkst. eurų arba 842,9 tūkst. eurų daugiau negu 2017 metais (7552,7 tūkst.eurų).

Savivaldybės pajamų struktūrą galima pavaizduoti sekančiai



Matome , kad didžiausią pajamų dalį sudaro mokesčiai , tai yra 60,2 proc. visų pajamų arba 5 128,0 tūkst. Eurų ; valstybės tikslinės dotacijos skirta 33,8 proc. tai yra 2877,5 tūkst. eurų .

Jeigu palyginsime su praėjusiais metais , tai matysime, kad kaip ženkliai didėja mokesčių suma ir kitos pajamos (Lentelė ):

Prognozuojama, kad į savivaldybės biudžetą 2018 metais įplauks 4 543,0 tūkst. eurų iš GPM , 450,0 tūkst. eurų pajamų ir mokesčių iš turto , o kitos pajamos ir valstybės rinkliavos sudarys 9,0 tūkst. eurų .

Valstybinėms (valstybės perduotoms savivaldybėms) funkcijoms vykdyti numatyta speciali tikslinė dotacija iš valstybės biudžeto 1 023,3 tūkst. Eurų . Tai yra 37,8 tūkst. eurų daugiau nei 2017 metais.

Į Savivaldybės biudžetą mokinio krepšeliui finansuoti numatyta iš valstybės biudžeto 1 727,0 tūkst. eurų speciali tikslinė dotacija. Skaičiuojant pagal sutartinius mokinius savivaldybė negavo 10,7 tūkst. Eurų .

Valstybės biudžeto specialiosioms tikslinėms dotacijoms priskiriamos Vietinės reikšmės kelių tiesimo ir rekonstravimo investicijų projektams finansuoti į biudžeto projektą neįtrauktos, kadangi ministerija dar lėšų nepaskirstė .

Savivaldybės biudžete yra numatyta valstybės biudžeto speciali tikslinė dotacija pagal 2014-2020 metų Europos Sąjungos fondų investicijų veiksmų programą įgyvendinamo infrastruktūros projekto ,,Vandens tiekimo ir nuotekų tvarkymo infrastruktūros renovavimas ir plėtra Pagėgių savivaldybėje(Natkiškiuose ir Piktupėnuose) ” nuosavam indėliui užtikrinti – 127,2 tūkst. eurų.

Be to į savivaldybės biudžetą numatoma gauti 420 , 3 tūkst. eurų biudžetinių įstaigų pajamų už teikiamas paslaugas, 22,0 tūkst. eurų Aplinkos apsaugos rėmimo specialiosios programos įplaukų, 166,0 tūkst. eurų Vietinės rinkliavos už komunalinių atliekų surinkimą, 35,0 tūkst. eurų įmokų už ilgalaikio materialiojo ir nematerialiojo turto realizavimą.

Prognozuojamos savivaldybės pajamos savarankiškoms funkcijoms finansuoti 2018 m. sudarys 5 200,2 tūkst. eurų , o iš visų šaltinių (kartu su specialiomis tikslinėmis dotacijomis iš valstybės biudžeto)- 8 974,7 tūkst. eurų. Palygint su 2017 metais savarankiškoms funkcijoms finansuoti didėja 47,6 tūkst. eurų , o lyginant iš visų šaltinių - jos mažėja 16 proc. arba 1759,5 tūkst. Eurų.

**2018 metų Savivaldybės biudžeto pajamos pagal finansavimo šaltinius tūkst. eurų**

|  |  |  |  |
| --- | --- | --- | --- |
| **Finansavimo šaltinis** | **2017m.**  **patikslintas planas** | **2018m.planas** | **Skirtumas**  **(+;-)** |
| Pajamos savarankiškoms funkcijoms vykdyti | 5 102,1 | 5 200,2 | 47,6 |
| Vietinė rinkliava už komunalinių atliekų surinkimą | 230,0 | 166,0 | -64,0 |
| Biudžetinių įstaigų pajamos už paslaugas | 420,3 | 420,4 | 0,1 |
| Aplinkos apsaugos specialioji programa | 25,8 | 25,5 | -0,3 |
| Mokinio krepšelis | 1 765,4 | 1 727,0 | -38,4 |
| Valstybinėms (valstybės perduotoms savivaldybėms) funkcijoms vykdyti | 1 046,9 | 1 023,3 | -23,6 |
| Valstybės biudžeto specialios tikslinės dotacijos | 309,3 | 0,0 | -309,3 |
| Valstybės investicijų programoje numatytoms kapitalo investicijoms finansuoti | 416,0 | 0,0 | -416 |
| ES finansinės paramos lėšos | 1 041 | 0,0 | -1041 |
| Kitos dotacijos ir lėšos | 177,4 | 127,2 | 0,3 |
| **Iš viso** | **10 534,2** | **8 689,6** | **-1844,6** |
| Skolintos lėšos | 200,0 | 285,1 | 85,1 |
| **Iš viso su skolintomis lėšomis** | **10 734,2** | **8 974,7** | **-1759,5** |

2018 m. yra suplanuota investicinių projektų vykdymui skolintis 216,0 tūkst. eurų investiciniams projektams ir yra likę 2017 metais nepanaudotų skolintų lėšų likutis 69,1 tūkst. eurų .

**ASIGNAVIMAI**

2018 metų biudžeto programų vykdymui asignavimai planuojami, atsižvelgiant į 2017 metų išlaidų įvykdymą ir į savivaldybės finansines galimybes. 2018 metais biudžeto asignavimai sudaro 8 974,7 tūkst. eurų.

Lentelėje matome kaip

**2018 metų savivaldybės biudžeto išlaidų struktūra pasiskirsto pagal programas** (procentais)

|  |  |  |
| --- | --- | --- |
| **Savivaldybės veiklos programa** | **Suma**  **tūkst. eurų** | **Procentai biudžete** |
| 01. Valdymo tobulinimo programa | 2 183,5 | 24,3 |
| 02. Ugdymo užtikrinimo programa | 2 937,2 | 32,7 |
| 03. Kultūros , turizmo ir sporto plėtotės programa | 441,7 | 4,9 |
| 04. Strateginio ,teritorijų planavimo, investicijų ir projektų valdymo programa | 831,7 | 9,3 |
| 05. Gyvenamosios aplinkos gerinimo programa | 806,2 | 9,0 |
| 06. NVO ir bendruomenių rėmimo programa | 85,0 | 1,0 |
| 07. Socialinės paramos įgyvendinimo ir sveikatos priežiūros programa | 1 689,4 | 18,8 |
| **Iš viso** | **8 974,7** | **100** |

Iš lentelės matosi, kad didžiausia asignavimų dalis 2 937,2 tūkst. eurų arba 32,7 procento yra skiriama Ugdymo užtikrinimo programai vykdyti. Valdymo tobulinimo programai skiriama 2 183,5 tūkst. eurų arba 24,3 proc. viso biudžeto asignavimų.1 689,4 tūkst. Eurų arba 18,8 procento skiriama Socialinės paramos įgyvendinimo ir sveikatos priežiūros programai vykdyti.

Iki 10 procentų viso biudžeto lėšų yra skiriama Kultūros, turizmo ir sporto plėtotės, Strateginio, teritorijų planavimo, investicijų ir projektų valdymo , Gyvenamosios aplinkos gerinimo ir NVO ir bendruomenių rėmimo programoms vykdyti.

(tūkst. eurų)

|  |  |  |  |
| --- | --- | --- | --- |
| **Savivaldybės veiklos programa** | **2017 metų patikslintas planas** | **2018 metų planas** | **Skirtumas (3 st.-2 st.)(+;-)** |
| **1** | **2** | **3** | **4** |
| 01. Valdymo tobulinimo programa | 2 220,0 | 2 183,5 | -36,5 |
| 02. Ugdymo užtikrinimo programa | 3 177,1 | 2 937,2 | -239,9 |
| 03. Kultūros , turizmo ir sporto plėtotės programa | 452,1 | 441,7 | -10,4 |
| 04. Strateginio ,teritorijų planavimo, investicijų ir projektų valdymo programa | 1 660,7 | 831,7 | -829,0 |
| 05. Gyvenamosios aplinkos gerinimo programa | 1 465,8 | 806,2 | -659,6 |
| 06. NVO ir bendruomenių rėmimo programa | 29,4 | 85,0 | 55,6 |
| 07. Socialinės paramos įgyvendinimo ir sveikatos priežiūros programa | 1 729,1 | 1 689,4 | -39,7 |
| **Iš viso** | **10 734,2** | **8 974,7** | **-1 759,5** |

Lyginant 2018 metų savivaldybės biudžeto asignavimus pagal veiklos programas su 2017 metų patvirtintu ir patikslintu metų pabaigoje matome, kad 2018 metais planuojame į savivaldybės biudžetą surinkti 1 759,5 tūkst. Eurų mažiau. Mažėja visų programų finansavimas išskyrus NVO ir bendruomenių rėmimo programą. Ženkliai mažėja Strateginio ,teritorijų planavimo, investicijų ir projektų valdymo programa net 829,0 tūkst. eurų ir Gyvenamosios aplinkos gerinimo programa – 659,6 tūkst. eurų.

Diagrama :



Išlaidos skirtos valstybinėms funkcijoms vykdyti - didžiausią dalį sudaro lėšos skirtos švietimui , tai 2 937,2 tūkst. eurų arba 32,7 proc. Savivaldybės infrastruktūros gerinimui, teritorijų planavimui teks 1 246,3 tūkst. eurų arba 13,9 proc. visų savivaldybės išlaidų. Bendros valstybės paslaugų išlaidos sieks 1 861,5 tūkst. eurų arba 20,7 proc. visų išlaidų. Didelę dalį sudaro ir socialinės apsaugos išlaidos , tai 1 677,3 tūkst. eurų arba 18,7 proc. viso biudžeto asignavimų. Aplinkos apsaugai ir Būsto bei komunalinio ūkio plėtojimo funkcijos vykdymui skirta iki 3 proc. Sveikatos užtikrinimui ir gerinimui – 48,7 tūkst. eurų arba 0,5 proc. Kultūros , turizmo ir sporto plėtrai 2018 metais bus skiriama 403,7 tūkst. Eurų arba 4,5 proc.

**Pagėgių savivaldybės 2018 metų biudžeto asignavimai pagal valstybines funkcijas**

|  |  |  |
| --- | --- | --- |
| Valstybės funkcija | Suma  tūkst. eurų | Procentai biudžete |
| 01. Bendros valstybės paslaugos | 1 861,5 | 20,7 |
| 02. Gynyba | 26,5 | 0,3 |
| 03. Viešoji tvarka ir visuomenės apsauga | 184,9 | 2,1 |
| 04. Ekonomika | 1 246,3 | 13,9 |
| 05. Aplinkos apsauga | 318,7 | 3,6 |
| 06. Būstas ir komunalinis ūkis | 269,9 | 3,0 |
| 07. Sveikatos apsauga | 48,7 | 0,5 |
| 08. Poilsis, kultūra, religija | 403,7 | 4,5 |
| 09. Švietimas | 2 937,2 | 32,7 |
| 10. Socialinė apsauga | 1 677,3 | 18,7 |
| **Iš viso** | **8 974,7** | **100** |

Analizuojant biudžeto asignavimus pagal išlaidų ekonominę klasifikaciją , tai didžiausią biudžeto asignavimų dalį sudaro išlaidos darbo užmokesčiui – 3 982,4 tūkst. eurų ir soc. draudimo įmokoms – 1 213,8 tūkst. eurų, tai sudaro 57,9 procento viso planuojamo biudžeto asignavimų . Darbo užmokestis šiems metams yra paskaičiuotas 11,5 mėn. Šie skaičiai pateikti be pareiginės algos kintamosios dalies.

**Savivaldybės biudžeto asignavimai pagal išlaidas procentais**



Planuojant asignavimus darbo užmokesčiui 2018 metams, darbo užmokesčio fondas skaičiuojamas pagal patvirtintą biudžetinių įstaigų darbuotojų etatų skaičių, atlyginimų koeficientus ir atsižvelgiant į savivaldybės finansines galimybes.

Biudžete numatyta valstybės ir savivaldybių įstaigų darbuotojų darbo apmokėjimo įstatymui nuosekliai įgyvendinti – 93,0 tūkst.eurų, MMA padidinti – 47,0 tūkst.eurų,

Valstybės tarnautojams 20 proc. apskaičiuoto grąžintino neišmokėto DU dalis – 19,0 tūkst.eurų, pareiginės algos baziniam dydžiui padidinti – 34,0 tūkst.eurų

Daugiausiai lėšų šiais metais - 2 937,2 tūkst. eurų – bus skiriama švietimui bei ugdymui. Finansinių rodiklių įstatymu Mokinio krepšelis 2018 metams patvirtintas vienam sutartiniam mokiniui – 1099 eurų. Specialios tikslinės dotacijos Mokinio krepšeliui finansuoti gauta 1727,0 tūkst. eurų Lėšos paskirstomos 93 procentai mokykloms ir 7 procentai savivaldybei.

Mokyklos ir savivaldybė skirtas lėšas naudoja pagal Savivaldybės tarybos patvirtintus tvarkų aprašus. Šiais metais dėl pareiginės algos bazinio dydžio padidinimo didėja pedagogų darbo užmokestis , todėl iš 7 procentų (120,9 tūkst. eurų) skirtų savivaldybei , 4,8 proc.(83,0 tūkst. eurų ) iš karto perskirstėme mokykloms. Taip pat papildomai dar skirta iš savivaldybės biudžeto 77,0 tūkst. eurų. Šiais metais 4,8 tūkst. eurų yra numatyta vaikų ir jaunimo socializacijos projektams vykdyti. Kitoms švietimo įstaigų būtiniausioms reikmėms trūksta 10,6 proc. kitų išlaidų sumos.

Taip pat didelę asignavimų dalį sudaro bendros valstybės paslaugos - 20,7 proc.(1861,5 tūkst. eurų) viso biudžeto. Čia taip pat didžiausią dalį sudaro darbo užmokesčio fondas(kartu su Sodra) – 1 107,4 tūkst. eurų, tai sudaro 59,5 proc. visų programai skirtų asignavimų.

Socialinei apsaugai savivaldybės biudžete šiais metais numatyta skirti taip pat ne maža dalis – 18,7 procento viso biudžeto, tai yra 1677,3 tūkst. eurų. Daugiausiai numatyta socialinių paslaugų teikimui - 1 100,9 tūkst. eurų ; socialinėms išmokoms ir kompensacijoms mokėti – 402,7 tūkst. eurų; kitai socialinei paramai - 173,7 tūkst. eurų. 6,0 tūkst. eurų skirta Pagėgių savivaldybės Neįgaliųjų draugijos projektui ,,Neįgaliųjų pavežėjimo paslauga“.

Valstybinėms (valstybės perduotoms savivaldybėms) funkcijoms vykdyti specialiosios tikslinės dotacijos, palyginti su 2017 metais, skirta 37,8 tūkst. Eur daugiau. Daugiau skirta priešgaisrinei tarnybai – 25,6 tūkst. Eur, socialinėms paslaugoms – 22,9 tūkst. Eur, socialinei paramai mokiniams – 16,4 tūkst. Eur; Mažiau skirta būsto nuomos ar išperkamosios būsto nuomos mokesčių dalies kompensacijoms – 0,9 tūkst. Eur; darbo rinkos politikai rengti ir įgyvendinti – 4,0 tūkst. Eur. Taip pat mažiau gauta iš apskrities perduotoms įstaigoms išlaikyti – 28,4 tūkst. eurų . Dėl numatomos socialinės apsaugos veiklos reformos 2018 metais Vaikų ir jaunimo teisių apsaugai lėšos skirtos tik 6 mėn.

Biudžete kol kas numatytos ne visos iš valstybės gaunamų dotacijų sumos. Metų eigoje savivaldybės biudžetas papildomai gaus lėšų iš valstybės biudžeto dotacijų, iš Europos Sąjungos ir kitos tarptautinės finansinės paramos .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_